Regionálna mapa štátnej pomoci platná od 1. januára 2007
Dňa 13.09.2006 Európska komisia schválila regionálnu mapu štátnej pomoci pre Slovenskú republiku, platnú na roky 2007 – 2013. Nová regionálna mapa štátnej pomoci bola schválená podľa nových usmernení pre národnú regionálnu pomoc na roky 2007 – 2013 (2006/C 54/08), Ú. v. ES C 54, 04.03.2006.  
Prijatie novej regionálnej mapy štátnej pomoci je pre Slovenskú republiku základnou podmienkou zabezpečenia kontinuity regionálnej politiky, ako aj programov štrukturálnych fondov po roku 2006.
Regionálna mapa štátnej pomoci platná od 01.01.2007 ustanovuje nové maximálne intenzity regionálnej investičnej pomoci v regiónoch, ktoré majú postavenie podľa článku 87(3)(a) Zmluvy o založení ES a v regiónoch, ktoré majú postavenie podľa článku čl. 87(3)(c) Zmluvy o založení ES. Maximálne intenzity pomoci sú vyjadrené ekvivalentom hrubej hotovostnej finančnej pomoci (GGE), ktorý predstavuje výšku štátnej pomoci pred zaplatením dane z príjmov.
Nasledovné NUTS-II regióny sú oprávnené na štátnu pomoc podľa článku 87(3)(a) Zmluvy o založení ES pre obdobie 01.01.2007 – 31.12.2013 s maximálnou intenzitou štátnej pomoci 50% GGE: 
  - SK 03 Stredné Slovensko, 
  - SK 04 Východné Slovensko. 
Nasledovný NUTS-II región je oprávnený na štátnu pomoc podľa článku 87(3)(a) Zmluvy o založení ES pre obdobie 01.01.2007 – 31.12.2013 s maximálnou intenzitou štátnej pomoci 40% GGE:
  - SK 02 Západné Slovensko.
Nasledovné časti NUTS-II regiónu SK 01 Bratislavský kraj sú oprávnené na štátnu pomoc podľa článku 87(3)(c) Zmluvy  o založení ES pre obdobie 01.01.2007 – 31.12.2008 s maximálnou intenzitou štátnej pomoci 10% GGE:
-  LAU1 - 102 Okres Bratislava II,
-  LAU1 – 103 Okres Bratislava III,
-  LAU1 – 104 Okres Bratislava IV,
-  LAU2 – 529435 Bratislava – Čunovo,
-  LAU2 – 529443 Bratislava – Jarovce,
-  LAU2 – 529494 Bratislava – Rusovce,
-  LAU1 – 106 Okres Malacky,
-  LAU1 – 108 Okres Senec. 
Pre investičné projekty s oprávnenými nákladmi neprevyšujúcimi 50 mil. EUR, sa predmetné stropy intenzity pomoci môžu zvýšiť o 10 percentuálnych bodov pre stredné podniky a o 20 percentuálnych bodov pre malé podniky definované podľa odporúčania Európskej komisie zo 6. mája 2003, týkajúce sa definície mikro, malých a stredných podnikov (Ú. v. ES L 124, 20.05.2003, s. 36). Pre veľké investičné projekty s oprávnenými nákladmi nad 50 mil. EUR sú predmetné stropy intenzity štátnej pomoci predmetom úprav podľa bodu 67 usmernení pre národnú regionálnu pomoc na roky 2007 – 2013 (2006/C 54/08), Ú. v. ES C 54, 04.03.2006. 
Usmernenia pre národnú regionálnu pomoc na roky 2007–2013 (Ú.v. ES C54, 04.03.2006, s. 13)

Slovenská republika – Regionálna mapa štátnej pomoci 01.01.2007 – 31.12.2013
     (NUTS ΙΙ Región)
                        (NUTS ΙΙI Región)	Strop pre regionálnu investičnú pomoc (aplikovateľné pre veľké podniky)	
 
1. Regióny oprávnené na pomoc podľa článku 87(3) (a) Zmluvy o ES pre obdobie 01.01.2007 – 31.12.2013
 	
     SK02 Západné Slovensko 	40 %	
     SK03 Stredné Slovensko 	50 %	
     SK04 Východné Slovensko 	50 %	
 
2. Regióny oprávnené na pomoc podľa článku 87(3)(c) Zmluvy o ES pre obdobie 01.01.2007 – 31.12.2008
 	
     SK01 Bratislavský kraj
 	 	
                        LAU1-102 Okres Bratislava II
 	10 %	
                        LAU1-103 Okres Bratislava III
 	10 %	
                        LAU1-104 Okres Bratislava IV
 	10 %	
                        LAU2-529435 Bratislava-mestská časť Čunovo
 	10 %	
                        LAU2-529443 Bratislava-mestská časť Jarovce
 	10 %	
                        LAU2-529494 Bratislava-mestská časť Rusovce
 	10 %	
                        LAU1 – 106 Okres Malacky
 	10 %	
                        LAU1 – 108 Okres Senec
 	10 %